Aastavahetus möödus seal kuidagi nii, et see mulle muljet ei avaldanudki. Mäel oli olnud üks suur show ja lumelaudurite võistlus,  millele me hiljaks jäime. Ainus show moodi asi, mida me seal lõpuks veel nägime, oli see, kuidas üks mees tegi rooliga mägikelguga umbes 50 - 70 - meetrise hüppe sealt, kust teised olid varem lumelaudadega hüpanud. Mäel oli hõiskav ja muidu -- nii kõikvõimalike vahenditega kui ka ilma -- kõikvõimalikke hääli tegev seltskond poolpurjus soomlasi. Paljud neist üritasid kas kõige kõvema või kõige imelikuma häälega või siis hoopis kuidagi muudmoodi teiste seas silma paista. Suusakeskuse hotellis asusid ka vähemalt  kaks tantsusaali, üks noortele ja teine vanematele inimestele. Veel oli restorane ning muid söögi- ja istumise paiku jms. Imelikul kombel aga tundusid kõik need tegevused eesmärgitud ega kutsunud eriti. Üldiselt ka teised mu kaaslased näisid arvavad enam-vähem samuti.